Toshkentda o‘tkazilgan futbol bo‘yicha Osiyo kubogi U20 turniri g‘oliblari konstitutsiyaviy islohotlarga befarq emasligini bildirib, #befarqemasman chellenjida ishtirok etdi. Izzatillo Po‘latov, himoyachi: – Imkoniyat va sharoit yaratib berilgan joyda, albatta, o‘sish bo‘ladi. 18 mart kuni biz buni maydonda ko‘rsatdik. Abbos Fayzullayev, yarimhimoyachi: — Qisqa vaqt ichida O‘zbekiston millionlar o‘yinida o‘z o‘rniga ega mamlakatga aylandi. Biz g‘alabamizni stadionda bevosita prezidentimiz bilan nishonladik va bu adolatli bo‘ldi. Umarali Rahmonaliyev, yarimhimoyachi: — Biz har bir yo‘nalishda huquqlarimizni himoya qiladigan, mehnatlarimizni rag‘batlantiradigan davlat qurishda davom etishni istaymiz. Chunki biz ertangi kunimiz, kelajagimizga befarq emasmiz.